|  |
| --- |
| **PARTEA A: INFORMAȚII PENTRU OFERTANT** |

|  |
| --- |
| **Denumirea și adresa autorității contractante: Branch of Agricultural Mechanical Engineers in Romania SIMAR Timisoara,**  **Bulevardul Revolutiei din 1989 nr. 15A, 300034 Timisoara, Timis, Romania**  **Denumirea ofertei: Servicii de instruire și consultanță tehnică de specialitate**  **Număr referință:** **9/ eMS RORS-365**  **Data lansării: 10.03.2020** |

1. **INFORMAȚII PRIVIND DEPUNEREA OFERTELOR**

Obiectul contractului:

Obiectul acestei licitații îl reprezintă:

**Servicii de instruire și consultanță tehnică de specialitate**

Termen limită pentru depunerea ofertelor:

Termenul limită pentru depunerea ofertelor este **23.03.2020 la ora 12:00**. Orice ofertă primită după acest termen limită va fi respinsă automat.

\*\* - Ofertantul trebuie să aibă minimum 7 zile de la data lansării procedurii de achiziție pentru pregătirea ofertei (fără a se lua în calcul ziua de publicare și ziua corespunzătoare termenului limită pentru depunere).

\*\*\* - Autoritatea Contractantă este obligată să răspundă la toate întrebările primite cel mai târziu cu 3 zile înainte de termenul limită și trebuie să le publice pe aceleași site-uri web pe care a fost publicată oferta.

Informații financiare

Se reamintește ofertanților că valoarea maximă disponibilă a contractului este **18.900 EUR**. (**Pentru partenerii români, TVA inclusă**). Plata nu se face în avans. Plata se face cu OP, după efectuarea serviciului, emiterea facturii și întocmirea raportului de către Ofertant, la maxim 60 zile.

Se pot oferta și pe loturi de activitati cum urmează:

Lot 1. *Consultanță și asistență tehnică în exploatarea judicioasă a dronei – 3.400 EUR (TVA inclusă)*

Lot 2. *Instruire și consultanță cu privire la modul de organizare a colectării, procesării și stocării a datelor de pe teren cu ajutorul dronelor – 3.000 EUR (TVA inclusă)*

Lot 3. *Instruire și consultanță pentru activități de eliminare a deșeurilor* – 3.300 EUR *(TVA inclusă)*

Lot 4. *Organizarea, colectarea eșantioanelor și evaluarea stării de sănătate a solului după eliminarea deșeurilor* *– 5.900 EUR (TVA inclusă)*

Lot 5. *Instruire și consultanță pentru reamenajarea terenului eliberat de deșeuri – 3.300 EUR (TVA inclusă)*

Oferta financiară trebuie prezentată ca o valoare exprimată în [EUR / monedă națională] și trebuie depusă utilizând modelul pentru versiunea preț global din PARTEA C: FORMATUL OFERTEI FINANCIARE.

[În cazul în care ofertele sunt prezentate în monedele naționale, cursul de schimb care va fi utilizat pentru verificarea conformității financiare cu bugetul disponibil (în timpul evaluării financiare) va fi cursul de schimb InforEuro valabil pentru luna în care se lansează oferta]

Reglementările fiscale și vamale aplicabile sunt specificate în proiectul de contract din partea A a prezentului dosar de licitație.

Soluții diferite

Ofertanții nu sunt autorizați să liciteze pentru o altă variantă pe lângă această ofertă.

Subcontractarea

Subcontractarea nu este permisă.

Criterii de atribuire:

***În cazul în care s-au primit mai multe oferte pe același***: cel mai mic preț, pondere 80% calitate tehnică, 20% preț.

Criterii de evaluare pentru oferta tehnică:

* Organizare și metodologie: <40> puncte
* Resurse propuse: <30> puncte
* Perioada pentru furnizare servicii: <30> puncte

TOTAL: 100 de puncte

***În cazul în care se primește o singură ofertă,*** Autoritatea Contractantă verifică dacă oferta este conformă din punct de vedere administrativ și tehnic cu cerințele stabilite în prezenta documentație de licitație.

Interviuri:

Nu sunt prevăzute interviuri.

Anunțul de atribuire:

Ofertantul câștigător va fi informat în scris despre rezultatele procedurii de evaluare.

Anunțul de atribuire a contractului va fi publicat pe site-ul programului. Timpul estimat pentru comunicarea rezultatelor către ofertanți este de 3 zile de la data limită de depunere a ofertelor.

Adresă și semnificații pentru depunerea ofertelor:

Ofertanții vor depune ofertele folosind **formularele standard de depunere, disponibile în "Partea B - Oferta tehnică și Partea C - Oferta financiară.** Orice alt document care susține această invitație este trimis numai în scopuri informative și nu trebuie modificat sau depus de către ofertant. Oferta va fi depusa într-**un exemplar original.** Toate ofertele care nu utilizează formularul prescris pot fi respinse de autoritatea contractantă.

Pe lângă ofertă, ofertantul trebuie să furnizeze următoarele documente justificative:

* Copie după certificatul de înregistrare de la Registrul Comerţului emis de Oficiul Registrului Comerţului - semnată şi ştampilată pentru conformitate cu originalul pentru firme și acte similare emise pentru persoane fizice autorizate;
* Certificat constatator emis de Oficiul Registrului Comerţului – copie, în termen de valabilitate la data deschiderii ofertelor, prin care ofertantul face dovada activităţii sale;
* Copie dupa Inregistrare fiscală în Romania (CIF);
* Documente care atestă pregătirea lectorilor.

Ofertele vor fi depuse în plicuri sigilate, conținând următoarele informații:

* Denumirea și adresa ofertantului
* Denumirea ofertei: Servicii de instruire și consultanță tehnică de specialitate
* Număr referință**: 9**/ eMS RORS-365
* Cuvintele: „A nu se deschide înainte de sesiunea de deschidere” ( și ‘’Ne otvarati pre sastanka za otvaranje ponuda’’

Ofertele trebuie depuse folosind sistemul de plic dublu, într-un pachet sau plic extern, care conține două plicuri separate, sigilate, fiecare purtând cuvintele "Oferta tehnică" - partea B și "Oferta financiară" - Partea C. Orice încălcare a acestei reguli (de exemplu, plicuri nesigilate sau trimiteri la preț în oferta tehnică) se consideră o încălcare a regulii și duce la respingerea ofertei.

Ofertele vor fi depuse personal, prin poștă sau prin serviciul de curierat, la următoarea adresă:

**Branch of Agricultural Mechanical Engineers in Romania SIMAR Timisoara,**

**1989 Revolution avenue 15A, 300034 Timisoara, Timis, Romania**

Ofertanților li se reamintește că, pentru a fi eligibili, ofertele trebuie să fie primite de către Autoritatea Contractantă în termenul indicat mai sus.

1. **INFORMAȚII TEHNICE**

Ofertanții sunt obligați să furnizeze servicii astfel cum se indică mai jos. În oferta tehnică a ofertantului, ofertanții pot indica mai multe detalii privind livrările, cu referire la cerințele de mai jos.

* 1. Denumirea activității Lot 1: *Consultanță și asistență tehnică în exploatarea judicioasă a dronei*

Descrierea rezultatelor așteptate - se dorește instruirea personalului participant cu privire la:

* Ce trebuie să se știe despre legislația Europeana și cea Română cu privire la utilizarea dronelor
* Cum să aleagă drona potrivită pentru activitățile ce se desfășoară în cadrul proiectului
* Cum și în ce condiții folosim aplicațiile de simulare a zborului cu drona și la ce ne ajută, la ce trebuie să avem grijă utilizând aplicațiile
* Cum să controlăm și ce să controlăm la drone înainte, în timpul și după efectuarea zborului
* În ce condiți meteo se pot utiliza dronele
* Ce accesorii se pot atașa dronelor și ce se pot obține cu ajutorul acestora.

Resursele solicitate:

* Participarea unui lector calificat și cu experiență în domeniu, cu cunoștiințe vaste în exploatarea și utilizarea dronelor
* Material power point de prezentat cu explicații pe înțelesul cursanților pentru instruirea lor mai profundă
* Se pot prezenta și modele funcționale sau machete
* Orice alt material video sau tipărit ce contribuie la înțelegerea și aprofundarea cursului de instruire

Perioadă solicitată:

*Martie 2020 – 17.09.2020,* *durata 4 zile*

* 1. Denumirea activității Lot 2: *Instruire și consultanță cu privire la modul de organizare a colectării, procesării și stocării a datelor de pe teren cu ajutorul dronelor.*

Descrierea rezultatelor așteptate / rezultatelor care trebuie realizate – se dorește ca personalul instruit:

* Să poată organiza o sesiune de colectare a datelor din teren singur
* Să înțeleagă și să poate utiliza toate funcțiile dronelor și echipamentelor utilizate de acestea pentru colectarea datelor din teren
* Să poată procesa cu ajutorul unui calculator datele colectate din teren
* Să fie capabil să stocheze datele colectate și să formeze o bază de date, important în derularea proiectului

Resursele solicitate:

* Participarea unui lector calificat și cu experiență în domeniu, cu cunoștiințe bune în exploatarea și utilizarea dronelor precum și a tehnicii de calcul în vederea alcătuirii și utilizării unor baze de date
* Material power point de prezentat cu explicații pe înțelesul cursanților pentru intruirea lor mai profundă
* Se pot prezenta și modele funcționale sau machete
* Se pot iniția încercări practice cu cursanții pentru asimilarea cunoștiințelor prezentate
* Orice alt material video sau tipărit ce contribuie la înțelegerea și aprofundarea cursului de instruire

Perioadă solicitată

*Martie 2020 – 17.06.2020,* *durata 3 zile*

* 1. Denumirea activității Lot 3: *Instruire și consultanță pentru activități de eliminare a deșeurilor.*

Descrierea rezultatelor așteptate / rezultatelor care trebuie realizate – se dorește ca personalul instruit:

* Prezentarea legislației din UE și România pentru gestionarea și manipularea deșeurilor
* Să cunoască sistemele cu care se pot colecta deșeurilor nepericulose și cele periculoase din teren
* Să cunoască și să poată transpune în practică (după caz) modul de colectare selectivă a deșeurilor
* Să cunoască procedurile de colectare
* Să fie instruiți cu privire la umplerea autovehicolelor de colectare (să cunoască pericolele ce pot apărea în timpul lucrului)
* Să cunoască actele necesare efectuării transportului și să fie capabili de a le completa
* Să cunoască posibilitățile tehnice de transport deșeuri și predarea acestora la unități de primire autorizate

Resursele solicitate

* Participarea unui lector calificat, cu experiență în domeniu, cu cunoștințe bune în colectarea și transportul deseurilor nepericuloase /periculoase
* Material power point de prezentat cu explicații pe înțelesul cursanților pentru instruirea lor mai profundă
* Se pot prezenta și modele funcționale sau machete
* Se pot iniția încercari practice cu cursanții pentru asimilarea cunoștiințelor prezentate
* Orice alt material video sau tiprit ce contribuie la înțelegerea și aprofundarea cursului de instruire

Perioadă solicitată

*Martie 2020 – 17.12.2020, durata 3 zile*

* 1. Denumirea activității Lot 4: *Organizarea, colectarea eșantioanelor și evaluarea stării de sănătate a solului după eliminarea deșeurilor.*

Descrierea rezultatelor așteptate / rezultatelor care trebuie realizate – se dorește ca personalul instruit:

* Să cunoască legislația UE și Română în acest domeniu
* Să cunoască importanța, rolul, modul de funcționare/utilizare și interpretare a rezultatelor obținute cu ajutorul chiturilor mobile pentru testarea rapidă în teren a probelor de sol și apă
* Să cunoască modalitatea și metodologia de recoltare, ambalare, etichetare şi expediere a probelor de sol pentru analize de laborator

Resursele solicitate

* Participarea unui lector calificat, cu experiență în domeniu, cu cunoștințe bune în colectarea și analiza probelor de sol și apă
* Material power point de prezentat cu explicații pe înțelesul cursanților pentru instruirea lor mai profundă
* Se pot prezenta și modele funcționale sau machete
* Se pot iniția încercări practice cu cursanții pentru asimilarea cunoștiințelor prezentate
* Orice alt material video sau tiparit ce contribuie la înțelegerea și aprofundarea cursului de instruire

Perioadă solicitată

*Martie 2020 – 17.12.2020, durata 3 zile*

* 1. Denumirea activității Lot 5: *Instruire și consultanță pentru reamenajarea terenului eliberat de deșeuri.*

Descrierea rezultatelor așteptate / rezultatelor care trebuie realizate – se dorește ca personalul instruit:

* Să cunoască termenul de - *Amenajarea teritoriului* – precum și obiectivele fundamentale sau cele particulare ale amenajării teritoriale
* Să aiba cunoștiințe generale despre peisaj și spații verzi, precum și ce conțin acești termeni
* Să cunoască și să fie capabil să parcurgă toți pașii pentru obținerea unui spațiu reamenajat (alcătuirea unui plan de reabilitare, stabilirea materialelor necesare reabilitării, planificarea modului de acționare, alegerea uneltelor, materialelor săditoare potrivite, amenajarea propriu-zisă, etc.)
* Să cunoscă modalitatea tehnică și să cunoască folosirea utilajelor necesare pentru întreținerea spațiului reamenajat până la predarea lui utilizării inițiale.

Resursele solicitate

* Participarea unui lector calificat, cu experiență în domeniu, cu cunoștiințe bune în amenajare teritorială / peisagistică
* Material power point de prezentat cu explicații pe înțelesul cursanților pentru instruirea lor mai profundă
* Se pot iniția încercari practice în teren cu cursanții pentru asimilarea cunoștiințelor prezentate
* Orice alt material video sau tipărit ce contribuie la înțelegerea și aprofundarea cursului de instruire

Perioadă solicitată

*Martie 2020 – 17.09.2020, durata 3 zile*

1. **INFORMAȚII SUPLIMENTARE**

Ofertanții necâștigători/câștigători vor fi informați în scris despre rezultatele procedurii de evaluare. În acest sens, AC trimite o notificare ofertantului câștigător și publică un anunț pe site-ul web cu numele ofertantului câștigător urmat de mențiunea că "toate celelalte oferte nu au fost conforme din punct de vedere administrativ / tehnic / financiar"

Confidențialitatea

Întreaga procedură de evaluare este confidențială, sub rezerva legislației Autorității Contractante privind accesul la documente. Deciziile Comitetului de Evaluare sunt colective, iar deliberările acesteia se desfășoară în sesiune închisă. Membrii Comitetului de evaluare sunt obligați să păstreze confidențialitatea. Rapoartele de evaluare și înregistrările scrise sunt doar pentru uz oficial și nu pot fi comunicate nici ofertanților, nici oricărei alte părți, cu excepția Autorității Contractante, Comisiei Europene, Oficiului European de Luptă Antifraudă și Curții de Conturi Europene.

|  |
| --- |
| A NU SE COMPLETA ÎNAINTE DE SEMNAREA CONTRACTULUI  A NU SE DEPUNE ÎN CADRUL OFERTEI!!! |

**FORMATUL CONTRACTULUI DINTRE FURNIZOR ȘI AUTORITATEA CONTRACTANTĂ**

**DENUMIREA CONTRACTULUI:**denumirea contractului

**REF:** număr referință

**Încheiat între:**

<*Denumire>*

*<Adresa autorității contractante*>

(Autoritatea contractantă)

ȘI

<*Denumire>*

*<Adresa furnizorului>*

*<Număr de înregistrare oficial / Număr de înregistrare în scopuri de TVA[[1]](#footnote-1)>*

(Furnizor)

**Articolul 1: Obiectul contractului**

Obiectul contractului constă în <*serviciile*>indicate în oferta furnizorului - "Partea B: Formatul ofertei ce va fi înaintată de către ofertant”.

**Articolul 2: Prețul contractului**

Valoarea totală a contractului pentru execuția lucrărilor indicate la articolul 1 este: <XXX EUR/moneda națională,, ( pentru partenerii români, TVA inclus)>..

Pentru partenerii sârbi:

Contractul este scutit de toate taxele și impozitele, inclusiv TVA.

Pentru partenerii români:

Pentru partenerii români, în conformitate cu regulamentul de punere în aplicare a IPA, TVA poate fi o cheltuială eligibilă. Autoritatea Contractantă va plăti prețurile unitare, așa cum se specifică în Oferta Financiară și va plăti TVA-ul, în cazul în care TVA este identificată în mod clar în facturi.

**Articolul 3: Documentele contractuale**

Documentele care fac parte din prezentul contract sunt (în ordinea priorităților):

* Acordul contractual
* Oferta furnizorului astfel cum a fost depusă în faza de licitație - "Partea B: Formatul ofertei ce va fi înaintată de către ofertant”.
* Oferta financiară a furnizorului - "Partea C: Formatul ofertei financiare"
* Orice alte documente justificative, dacă este cazul (\* - în cazul în care se solicită înregistrarea societății sau alte informații)

Pentru orice alte aspecte care nu sunt definite în prezentul contract, se aplică regulile prevăzute în Condițiile generale

|  |  |  |
| --- | --- | --- |
| B8d | Proiect de contract: Condiții generale (Anexa I) | [b8d\_annexigc\_en.pdf [http://ec.europa.eu/europeaid/prag/images/documents/f_pdf_16.gif](http://ec.europa.eu/europeaid/prag/annexes.do?annexName=B8d&lang=en)](http://ec.europa.eu/europeaid/prag/annexes.do?annexName=B8d&lang=en) |

<http://ec.europa.eu/europeaid/prag/document.do?isAnnexes=true>

**Articolul 4: Livrări și plăți**

Furnizorul va livra fără rezerve serviciile indicate în oferta furnizorului - "Partea B: Formatul ofertei ce va fi înaintată de către ofertant”. Livrările vor fi executate la datele indicate.

Autoritatea contractantă va plăti furnizorului pentru serviciile furnizate suma indicată în articolul 2 al prezentului contract.

În cazul în care contractul este încheiat în EURO, iar plățile se fac în monedele naționale, cursul de schimb aplicabil trebuie să fie cursul de schimb InforEuro valabil pentru luna în care s-a emis factura sau pre-factura, în cazul scutirii de TVA.

Plățile se vor face după următorul calendar.

|  |  |  |
| --- | --- | --- |
| **Ziua/Luna** |  | **<EUR/RSD>** |
| < Ziua/Luna > | Plată intermediară (\* dacă este cazul) | <XX% din valoarea contractului / suma absolută> |
| < Ziua / Luna > | Sold final de plată | <XX% din valoarea contractului / suma absolută> |
|  | **Total** | <Valoarea totală a contractului> |

\* - Furnizorul va înainta autorității contractante un raport succint privind executarea serviciilor, care va reprezenta baza pentru achitarea plății intermediare și a soldului final

**Articolul 5: Valabilitatea contractului**

Valabilitatea contractului este < XX zile/luni >.

Data începerii este <zz / ll / aaaa>

**Articolul 6: Soluționarea litigiilor**

Orice litigiu care decurge din prezentul contract sau care se referă la acesta și care nu poate fi soluționat în alt mod se va înainta jurisdicției exclusive a (\* - specificați instanța judecătorească sau de arbitraj competentă) în conformitate cu legislația națională a statului Autorității Contractante.

|  |  |  |  |
| --- | --- | --- | --- |
| **Pentru furnizor** | | **Pentru Autoritatea contractantă** | |
| Numele: |  | Numele: |  |
| Funcția: |  | Funcția: |  |
| Semnătura: |  | Semnătura: |  |
| Data: |  | Data: |  |

1. După caz. Pentru persoane fizice, menționați cartea de identitate sau pașaportul sau documentul echivalent - număr [↑](#footnote-ref-1)